Решение на Съда (десети състав) от 14 септември 2017 г. — Европейска комисия/Република Гърция
(Дело C-320/15)1
(Неизпълнение на задължения от държава членка — Директива 91/271/ЕИО — Пречистване на градските отпадъчни води — Член 4, параграфи 1 и 3 — Вторично пречистване или друга равностойна обработка)
Език на производството: гръцки
Страни
Ищец: Европейска комисия (представители: G. Zavvos и E. Manhaeve)
Ответник: Република Гърция (представител: E. Skandalou)
Встъпила страна в подкрепа на ответника: Обединено кралство Великобритания и Северна Ирландия (представители: C. Brodie и J. Kraehling)
Диспозитив
Като не е осигурила вторично пречистване или друга равностойна обработка на градските отпадъчни води, произхождащи от агломерациите Просечен, Доксат, Правища, Вагия и Галатища, които са с еквивалент жители между 2 000 и 10 000, Република Гърция не е изпълнила задълженията си по член 4, параграф 1 от Директива 91/271/ЕИО на Съвета от 21 май 1991 година за пречистването на градските отпадъчни води, изменена с Регламент (ЕО) № 1137/2008 на Европейския парламент и на Съвета от 22 октомври 2008 г.
Отхвърля иска в останалата му част.
Европейската комисия и Република Гърция понасят направените от тях съдебни разноски.
____________
1 ОВ C 328, 5.10.2015 г.